Št.dok.: 83/33-2018

 Ljubljana, 8. 3. 2018

**OBVESTILO O IZVEDBI**

**SEMINARJA ZA POMOČNIKE IN NADZORNE UČITELJE SLEPIH/SLABOVIDNIH UČENCEV IN DIJAKOV PRI ZUNANJEM PREVERJANJU ZNANJA**

**(NPZ, poklicna matura, matura)**

Obveščamo vas, da bomo **v sredo, 11. 4. 2018** izvedli seminar z naslovom

**seminar za pomočnike in nadzorne učitelje slepih in slabovidnih učencev in dijakov pri zunanjem preverjanju znanja**.

Seminar bo potekal v prostorih Centra IRIS – Center za izobraževanje, rehabilitacijo, inkluzijo in svetovanje za slepe in slabovidne, Langusova ulica 8, 1000 Ljubljana.

**Vsebina programa:**

Seminar je namenjen učiteljem, za katere šole načrtujejo, da bodo sodelovali pri eksternih preverjanjih znanj (splošna matura, poklicna matura, NPZ) kot nadzorni učitelji ali pomočniki slepih oz. slabovidnih učencev in dijakov. Seznanili se bodo s pravilniki o opravljanju eksternih izpitov za kandidate s posebnimi potrebami in navodili, ki jim jih bo posredoval Državni izpitni center, ob tem pa se bomo osredotočili na konkretne situacije, ki jih lahko pričakujejo v svoji vlogi.

**PROGRAM:**

|  |  |
| --- | --- |
| SREDA, 11. 4. 2018 | Trajanje: 6 ur |
| Urnik | Naslov predavanja | Predavateljica | Št. ur |
| **13.00-13.45** | **Seznanitev s specialno pedagoškimi didaktičnimi pristopi poučevanja učencev z motnjami vida** | **Tatjana Murn** | **1** |
| **13.45-****15.15** | **Navodila za prilagojeno izvajanje NPZ za učence s posebnimi potrebami / Navodila za izvedbo prilagojenega načina opravljanja mature za kandidate s posebnimi potrebami** | **Marija Jeraša** | **2** |
| **15 min** | **ODMOR** |
| **15.30-17.45** | **Praktični primeri vloge pomočnika slepih in slabovidnih** | **Marija Jeraša** | **3** |

Seminar se izvaja **v sklopu projekta Z roko v roki poMOČ** in je **brez kotizacije!**

Prijava:

Prosimo vas, da izpolnite [prijavnico](https://docs.google.com/forms/d/1ykEsHrXbHTsTdNaWDO--zDB2U-BF38IDv9gDxfEfTAQ/edit) najkasneje do petka, 6. 4. 2018 oz. nas kontaktirate na elektronski naslov **manca.zigante@center-iris.si** ali na tel. št. 01 2442 760.

Lep pozdrav!

Odgovorna oseba konzorcijskega partnerja,

ravnateljica Centra IRIS,

Katjuša Koprivnikar